U-I-78/92
Datum: 1992-10-22T00:00:00.000+01:00
ecli: ECLI:SI:USRS:1992:U.I.78.92
vrsta: občinski predpis
zadeva: ocena ustavnosti in zakonitosti predpisov in drugih splošnih aktov
objavljeno: OdlUS I, 72 | 22.10.1992
dokument: US16150
akt: Sklep Izvršnega sveta Skupščine občine Ljubljana Center o povišanju stanarin za najemna stanovanja, zgrajena iz sredstev solidarnosti in vzajemnosti in ostala stanovanja v lasti občine Ljubljana Center
resitev: nesprejem pobude
izrek: Pobuda za oceno ustavnosti in zakonitosti izpodbijanega sklepa se ne sprejme.
stavek: Sklep izvršnega sveta, s katerim je le ta povišal najemnine za najemna stanovanja v lasti občine, ni predpis, temveč je akt gospodarskega poslovanja organa. Sodno varstvo najemnikovih pravic v zvezi z najemnino je urejeno v 66. čl. stanovanjskega zakona. Za oceno ustavnosti in zakonitosti aktov poslovanja pa ustavno sodišče ni pristojno.
odlocitev: sklep
geslo: Nepristojnost ustavnega sodišča za oceno akta poslovanja občinskega izvršnega sveta (enostranska sprememba sklenjenih najemnih pogodb)
podlaga: Ustava 1991, 4. alinea 1. odstavka 160. člena

Stanovanjski zakon (SZ), 66. člen

Zakon o postopku pred Ustavnim sodiščem SR Slovenije (ZUSS), 15. čl.
vlagatelj: Pavel Dolenc, Ljubljana
datum_vloge: 1992-06-21T22:00:00.000Z
datum_odlocitve: 1992-10-21T23:00:00.000Z

# U-I-78/92 - 9

22/10-1992

# S K L E P

Ustavno sodišče je na seji dne 22/10-1992 obravnavalo pobudo Pavla Dolenca iz Ljubljane in

### s k l e n i l o :

Ustavno sodišče ne sprejme pobude in ne začne postopka za oceno ustavnosti in zakonitosti sklepa Izvršnega sveta Skupščine občine Ljubljana Center št. 06-1/92-02/90 z dne 30/3-1992 o povišanju stanarin za najemna stanovanja, zgrajena iz sredstev solidarnosti in vzajemnosti in ostala stanovanja v lasti občine Ljubljana Center.

# O b r a z l o ž i t e v

Pobudnik izpodbija ustavnost in zakonitost v izreku navedenega sklepa, s katerim je izvršni svet s 1/4-1992 za 35 % povišal najemnine za najemna stanovanja v lasti občine Ljubljana Center. Pobudnik trdi, da je izpodbijani sklep predpis, izdan na podlagi zakona o cenah in odloka Vlade Republike Slovenije o načinu oblikovanja cen komunalnih storitev in najemnin, in da ni bil objavljen. Po ustavi neobjavljeni predpis ne velja in se ne sme uporabljati. Po pobudnikovem mnenju je sklep sprejel nepristojni organ, izpodbija pa ga tudi iz vsebinskih razlogov in zatrjuje, da gre za nedopustno povišanje najemnin.

Po 4. alinei prvega odstavka 160. člena ustave ustavno sodišče odloča o skladnosti predpisov lokalnih skupnosti z ustavo in z zakoni.

Izpodbijani sklep Izvršnega sveta Skupščine občine Ljubljana Center ni predpis, temveč je akt gospodarskega poslovanja organa. Z njim je izvršni svet sklenil, da bo s 1/4-1992 povišal najemnine za oddana najemna stanovanja v lasti občine Ljubljana Center.

Sodno varstvo najemnikovih pravic v zvezi z najemnino je urejeno v 66. členu stanovanjskega zakona (Uradni list RS, št. 18/91). Za oceno ustavnosti in zakonitosti aktov poslovanja ustavno sodišče ni pristojno.

Ustavno sodišče je sprejelo ta sklep na podlagi 7. člena ustavnega zakona za izvedbo ustave Republike Slovenije in 15. člena zakona o postopku pred Ustavnim sodiščem SR Slovenije (Uradni list SRS, št. 39/74 in 28/76).

P r e d s e d n i k

dr. Peter Jambrek